(Návrh)

Zákon

z ...... 2005,  

ktorým sa mení a dopĺňa zákon Slovenskej národnej rady č. 189/1992 Zb. 
o úprave niektorých pomerov súvisiacich s nájmom bytov a s bytovými náhradami 
v znení neskorších predpisov

Národná rada Slovenskej republiky sa uzniesla na tomto zákone: 

Čl. I

Zákon Slovenskej národnej rady č. 189/1992 Zb. o úprave niektorých pomerov súvisiacich s nájmom bytov a s bytovými náhradami v znení zákona č. 484/2001 Z. z. a zákona   č. 404/2002 Z. z. sa mení a dopĺňa takto: 

1. V § 3 ods. 2 sa slová „podľa predpisov o sociálnom zabezpečení, 5)“ nahrádzajú slovami „podľa osobitného predpisu, 5)“.

Poznámka pod čiarou k odkazu 5 znie:
„5) § 14 ods. 1 a 2 písm. a) a § 15 zákona č. 195/1998 Z. z. o sociálnej pomoci v znení neskorších predpisov.“. 

2. § 4 vrátane nadpisu znie: 

„§ 4
Bytová náhrada pri nájme bytu na dobu určitú

Pri zániku nájmu bytu dohodnutého na dobu určitú nájomca nemá právo na bytovú náhradu6) okrem prípadu, ak
a)	nájom bytu skončil pred uplynutím dohodnutej doby z dôvodu, že byt bez zavinenia nájomcu nemožno ďalej užívať, 
b)	ide o služobný byt a nájomca prestal vykonávať prácu, na ktorú je nájom služobného bytu viazaný, z dôvodu, že utrpel pracovný úraz6a) s následkom invalidity, 6b) služobný úraz6c) s následkom invalidity6d) a z dôvodu vzniku choroby z povolania6e) s následkom invalidity, 6d) alebo
c)	ide o byt osobitného určenia a nájomca pred jeho užívaním skončil užívanie iného bytu.“.
Poznámky pod čiarou k odkazom 6a až 6e znejú: 
„6a) § 8 zákona č. 461/2003 Z. z. o sociálnom poistení v znení zákona č. 439/2004 Z. z.
6b)  § 71 ods. 1 zákona č. 461/2003 Z. z. 
6c)  § 29 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. 
      § 8 zákona č. 461/2003 Z. z. v znení zákona č. 439/2004 Z. z.
6d)  § 44 zákona č. 328/2002 Z. z. 
      § 71 ods. 1 zákona č. 461/2003 Z. z.
6e)  § 8 zákona č. 461/2003 Z. z. v znení zákona č. 439/2004 Z. z. 
 § 29 zákona č. 328/2002 Z. z.“. 

3. Za § 13a sa vkladá § 13b, ktorý vrátane nadpisu znie: 

„§ 13b
Prechodné ustanovenie k úprave účinnej k 1. októbru 2005

Ak nájomný vzťah k služobnému bytu bol dohodnutý na dobu určitú pred 1. októbrom 2005, spravuje sa právo na bytovú náhradu podľa právnej úpravy platnej pred 1. októbrom 2005.“.

Čl. II

Tento zákon nadobúda účinnosť 1. októbra 2005.